পুলিশে যোগদান করার পর দ্বিতীয় যে মামলার আসামীদের জন্য তদবির করেছিলাম তা ছিল নারী ও শিশু নির্যাতন দমন আইনের অধীন যৌতুকের জন্য মারপিটের মামলা। ঘটনাটি ছিল আমার গ্রামের অন্য পাড়ার। মামলার বাদি ও আসামী উভয়ই আমার গ্রামের মানুষ। তাই ঘটনাটি জানার পর সংগত কারণেই আমি একটু বিব্রতকর অবস্থায় পড়েছিলাম। মামলার আসামীদের চেয়ে বাদির সাথেই আমার ওঠা-বসা বেশি ছিল। কিন্তু ঘটনাটি যেরূপ তাতে বাদির চেয়ে আসামীরাই আমার সহানুভূতি পাওয়ার যোগ্য ছিল।